ღვთაებრივი ქალი

„ღვთაებრივი ქალი“ — 1928 წლის, ამერიკული, მუნჯი კინო, ვიქტორ შიოსტრომის რეჟისორობითა და გრეტა გარბოს მონაწილეობით. გადაიღეს და დისტრიბუტირდა MGM-ის დახმარებით. ამ დღესდღეობით დაკარგული ფილმიდან გადარჩენილია მხოლოდ 9 წუთიანი ეპიზოდიThe Divine Woman at silentera.com და 45 წამიანი ამონარიდი;Greta's Lost and Found at Mikaelas filmbloggSvenska Filminstitutet - Resultatredovisning 2011 Pg. 17 (Swedish)ჩანაწერის ერთადერთი ცნობილი ასლი 1965 წლის MGM-ის საცავის ხანძრისას განადგურდა.The Divine Woman at Arne Andersen's Lost Film Files:lost MGM films - 1928The Library of Congress/FIAF American Silent Feature Film Survival Catalog:The Divine Woman

აშშ-ში ფილმმა $541,000, ხოლო მსოფლიოს მასშტაბით $390,000-ის მოგება მოიტანა. ჯამური შემოსავალი $931,000, ხოლო ამ შემოსავლიდან მოგება $354,000 იყო. 

ფილმმა 1928 წლის მარტის „Photoplay“-ს ჯილდო მოიგო თვის საუკეთესო ფილმისა და საუკეთესო შესრულების კატეგორიებში (ამ უკანასკნელში დაჯილდოვდნენ გარბო და ჰანსონი).
ეფუძნება
ფილმი გლადის ანგერის 1925 წლის პიესა „ვარსკვლავის შუქს“ ეფუძნება, რომელშიც მთავარ როლს დორის კინი თამაშობდა. სიუჟეტი ზერელედ ეყრდნობა ფრანგი მსახიობის, სარა ბერნარის, ადრეულ ცხოვრებას.
შინაარსი
მარიანა (გრეტა გარბო) ღარიბი, ფრანგი, გლეხი გოგონაა, რომელიც 1860-იან წლებში პარიზში მიდის, რომ მსახიობი გახდეს. პოპულარობის მოპოვებასთან ერთად, მას უწევს აირჩიოს ორი მამაკაციდან ერთ-ერთი: ლუციენი (ლარს ჰარსონი), რომელიც ღარიბი, მაგრამ ვნებიანი ახალგაზრდა ჯარისკაცია, რომელიც არმიას მარიანასთან ყოფნის გულისთვის ტოვებს და საჩუქარი კაბის მოპარვისათვის აპატიმრებენ, და ჰენრი ლეგრანდი (ლოველ შერმანი), მდიდარი, შუახნის, პარიზელი პროდიუსერი, რომელიც ქალს სიმდიდრესა და პოპულარობას სთავაზობს.
როლებში
გრეტა გარბო — მარიანა;
ლარს ჰანსონი — ლუციენი;
ლოველ შერმანი — ჰენრი ლეგრანდი;
პოლი მორანი — მადამ პიჟონი;
დოროთი კამინგი — მადამ ზიზი როუკი, მარიანას დედა;
ჯონი მაკ ბრაუნი — ჟან ლერი;
ცეზარ გრავინა — ჯიჯი;
პოლეტ დუვალი — პოლეტი;
ჟან დე ბრია — დამდგმელი რეჟისორი;
არსებული ჩანაწერი
დღესდღეობით ფილმის მხოლოდ ერთი ბობინაა გადარჩენილი. მასზე 9 წუთია დახვეული და ის იპოვეს 1993 წელს, გოსფილმოფონდში, მოსკოვის კინოარქივში. ეს ფრაგმენტი დაურთეს გარბოს ფილმების DVD გამოცემას და გასულა TCM-ის ეთერშიც. ბობინაზე დართული რუსული ინტერტიტრები ინგლისურად გადმოითარგმნა. ჩანაწერის ამ სექციაში მარიანა პარიზში, ღარიბულ ოთახებში ცხოვრობს. მნე ქალ მადამ პიჟონთან მხიარული გასაუბრების შემდეგ მარიანას ლუციენი უერთდება. შეყვარებულების ემოციურ სცენას რამდენიმე წუთი ეთმობა, რადგან ლუციენის არმიაში დაბრუნების დრო მოდის.
რესურსები ინტერნეტში

portrait of Garbo and Lowell Sherman from the film(archived)
სქოლიო

კატეგორია:1928 წლის ფილმები
კატეგორია:1928 წლის დაკარგული ფილმები
კატეგორია:ამერიკული შავ-თეთრი ფილმები
კატეგორია:ამერიკული სრულმეტრაჟიანი მუნჯი ფილმები
კატეგორია:ფილმები მსახიობების შესახებ
კატეგორია:MGM-ის ფილმები